16.6.2023 г.
BG
Официален вестник на Европейския съюз
C 214/27 Сряда, 18 януари 2023 r.
— като взе предвид Решение (ОВППС) 2021/509 на Съвета от 22 март 2021 г. за създаване на Европейски механизъм за подкрепа на мира и за отмяна на Решение (ОВППС) 2015/528 (3), — като взе предвид заключенията на Съвета относно COVID-19, управлението и устойчивостта при кризи, сигурността и отбраната, външните аспекти на миграцията и външните отношения, приети на 16 декември 2021 г., — като взе предвид своята препоръка от 23 ноември 2022 г. до Съвета, Комисията и заместник-председателя на Комисията/върховен представител на Съюза по въпросите на външните работи и политиката на сигурност относно новата стратегия на ЕС за разширяване (4), — като взе предвид стратегическата концепция на НАТО, приета от държавните и правителствените ръководители на страните от НАТО на срещата на високо равнище на НАТО в Мадрид на 29 юни 2022 г., — като взе предвид Резолюция 1325 на Съвета за сигурност на ООН от 31 октомври 2000 г., с която беше въведена програмата за жените, мира и сигурността, — като взе предвид съвместното съобщение на заместник-председателя на Комисията/върховния представител на Съюза по въпросите на външните работи и политиката на сигурност и Комисията от 25 ноември 2020 г. относно третия план за действие относно равенството между половете, озаглавено „Амбициозна програма за равенство между половете и за овластяване на жените във външните дейности на ЕС“ (JOIN(2020)0017), — като взе предвид своята резолюция от 14 декември 2022 г. относно резолюция на Европейския парламент относно перспективите за двудържавно решение за Израел и Палестина (5), — като взе предвид съвместната декларация относно сътрудничеството между ЕС и НАТО, подписана на 10 януари 2023 г. от председателя на Европейския съвет, председателя на Комисията и генералния секретар на Организацията на Северноатлантическия договор, — като взе предвид член 54 от своя Правилник за дейността, — като взе предвид доклада на комисията по конституционни въпроси, — като взе предвид доклада на комисията по външни работи (A9-0292/2022), А. като има предвид, че непровокираната и неоправдана военна агресия на Руската федерация срещу Украйна, с подкрепата на режима на Лукашенко в Беларус, върна войната на европейския континент и причини сериозни разрушения и страдания; като има предвид, че Русия е извършила военни престъпления срещу Украйна; като има предвид, че всичко това застрашава в голяма степен европейската и световната сигурност и продължава да поражда предизвикателства за нея; като има предвид, че Русия е отправила ядрени заплахи; като има предвид, че световните вериги на доставки бяха неблагоприятно засегнати и продоволствената сигурност беше подкопана в редица части на света; като има предвид, че незаконната агресивна война на Русия срещу Украйна създаде икономическа несигурност, доведе до скок в цените на енергията, задълбочи кризата, свързана с климата, и има значителен потенциал да продължи да дестабилизира държави членки и трети държави, и особено тези от Западните Балкани и Източното партньорство, и следователно значително промени геополитическия контекст на общата външна политика и политика на сигурност (ОВППС) на ЕС; като има предвид, че агресивната война срещу Украйна беше част от плана на Путин да прекрои евроатлантическата архитектура за сигурност; като има предвид, че този план беше осуетен благодарение на героичната отбрана на украинската армия; като има предвид, че от 2014 г. насам ЕС не е в състояние да използва пълноценно инструментите на общата си политика за сигурност и отбрана (ОПСО), за да подкрепи ефективно борбата на Украйна срещу Русия, въпреки че тази година се забелязват някои подобрения; като има предвид, че за да бъде възприеман като успешен и надежден глобален фактор, ЕС трябва да продължи да развива способностите си и да засили политическата си воля да обезпечава сигурност за своите непосредствени съседи; Б. като има предвид, че източното съседство и Западните Балкани се нуждаят от мирни решения на конфликтите, по-голяма стабилност и сигурност и задълбочено взаимно сътрудничество; като има предвид, че сигурността в тези региони е сериозно застрашена от нашествието на Русия в Украйна и възможността тази агресия да се разпространи в съседните държави; като има предвид, че дестабилизацията на непосредствените ни съседи застрашава стабилността, мира и сигурността на ЕС;
(3) (4) (5)
ОВ L 102, 24.3.2021 г., стр. 14.
Приети текстове, P9_TA(2022)0406.
Приети текстове, P9_TA(2022)0443.